《贺新郎 又赠歌儿阿苏》
清代·王策

照眼琼枝秀。按红牙、行云遏尽，月华如昼。八尺珠帘花著地，烛月仙仙舞袖。

立顾曲、周郎之后。解赏晓风残月句，压铜喉铁板皆低首。

真慧性，世希有。

便须一曲倾三斗。判今宵、为伊醉倒，绿窗醇酎。我有三生无穷恨，待谱新词相授。

烦细演、伤心红豆。唤得春风重到眼，只生花笔与生香口。

收旧泪，再呼酒。

作者简介：江苏太仓人，字汉舒。诸生。以词名，尤侗曾邀主其家。有《香雪词钞》。